สวัสดีครับ คือผมมีเรื่องอยากจะสอบถามครับ เนื่องจากแฟนของผมมีประจำเดือนมาวันแรกวันที่ 24 ตุลาคม มาปริมาณและสีแดงเข็มปกติ พอวันที่ 26 ตุลาคม ประจำเดือนเปลี่ยนเป็นสีชมพู และมีปริมาญนิดเดียว ไม่ทราบว่าจะเสี่ยงเป็นอะไรหรือไม่ครับ
สวัสดีค่ะ ประจำเดือนที่ปกตินั้น จะมีระยะห่างระหว่างรอบเดือนตั้งแต่ 21-35 วัน (หรืออาจนานได้ถึง 45 วัน) และจะมีเลือดออกนาน 2-7 วัน โดยมีปริมาณเลือดประจำเดือนประมาณ 20-80 มิลลิลิตรดังนั้น หากประจำเดือนมาในช่วงวันที่ควรจะมา และมานาน 2-7 วัน ไม่ได้มีปวดท้องน้อยรุนแรง ก็ถือว่าเป็นประจำเดือนที่ปกติดีค่ะ สำหรับสีของประจำเดือน จะเป็นโทนแดง โดยอาจเป็นแดงเข้ม แดงส้ม หรืออมชมพูก็ได้ ไม่ได้ผิดปกติแต่อย่างใดค่ะ